KIRJALLINEN KYSYMYS P-0664/00

esittäjä(t): Hubert Pirker (PPE-DE) komissiolle

(29. helmikuuta 2000)

Aihe: Vähemmistöt KIE-maissa

Komission velvollisuus valvoa vähemmistöjen suojelun kunnioittamista perustuu sekä Kööpenhaminan Eurooppa-neuvoston mandaattiin että EU:sta vuonna 1992 tehdyn sopimuksen F artiklaan. Tämä koskee myös tulevia jäsenvaltioita. Heinäkuussa 1997 annettujen maaraporttien ja joulukuussa 1998 ja lokakuussa 1999 annettujen edistymistä koskevien määräaikaiskertomusten pinnallinen ja suppea tapa käsitellä vähemmistöjen ongelmia antaa ymmärtää, että komissio ei kiinnitä riittävästi huomiota tähän aiheeseen eikä se tunne asiaa riittävän hyvin. Komission asiakirjat keskittyvät yksipuolisesti Baltian maissa asuvien venäläisten kansalaisuusongelmiin sekä romanien sosiaalisiin ongelmiin Keski- ja Itä-Euroopan ja Balkanin maissa. Näin ollen olisi toivottavaa, että komissio käsittelisi seuraavaa kysymystä sen edellyttämällä perusteellisuudella sen sijaan, että se tyytyisi tavanomaisiin suppeisiin toteamuksiin.

Vuoden 1945 Benechin asetuksella ja Jajce- ja AVNOJ-päätöksillä silloisen Tekkoslovakian sekä saksalaiselta että unkarilaiselta etniseltä kansanryhmältä, joiden osuus väestöstä oli lähes 30 %, ja Jugoslavian saksalaisilta ja itävaltalaisilta riistettiin kaikki oikeudet, heidät julistettiin lainsuojattomiksi ja karkotettiin ilman korvauksia. Nämä molemmat epäoikeudenmukaiset säädökset ovat yhä voimassa Tekin tasavallassa, Slovakiassa ja Sloveniassa. Tekin Brünnissä sijaitseva perustuslakituomioistuin julisti 8. maaliskuuta 1995 Benechin asetuksen lainmukaiseksi ja oikeudellisesti perustelluksi.

Edellä mainittujen säädösten sisältämää kokonaisten etnisten ryhmien lapsista vanhuksiin määrittelemistä syyllisiksi muiden suorittamiin sotarikoksiin ja niiden kollektiivista rankaisemista, joka on mennyt jopa joukkomurhan tasolle, pidetään yksimielisesti sivistyneen oikeuskäsityksen mukaan sotarikoksena. Euroopan ihmisoikeustuomioistuin on ilmaissut yksiselitteisen kantansa tästä asiasta. Ainoastaan komissio vaikenee itsepintaisesti näistä kolmessa ehdokasvaltiossa voimassa olevista epäoikeudenmukaisista säädöksistä.

Eikö olisi ehdokasvaltioiden oman edun mukaista, että komissio ilmoittaisi niille selkeästi ja avoimesti, että nämä silmiinpistävän syrjivät säädökset on kumottava mahdollisimman pian ja että uhreille on maksettava korvauksia, sillä tällaisia epäoikeudenmukaisia säädöksiä ei missään tapauksessa voida säilyttää EU:iin liittymisen jälkeen?

Aikooko komissio käsitellä tätä perusluonteista puutetta Tekin, Slovakian ja Slovenian lainsäädännössä seuraavissa määräaikaiskertomuksissa edistymisestä?

Günter Verheugenin komission puolesta antama vastaus

(24. maaliskuuta 2000)

Tulevina jäsenvaltioina ehdokasmaat ovat sitoutuneet täyttämään oikeusvaltio- ja ihmisoikeusperiaatteiden asettamat vaatimukset. Benechin asetus sekä Jajce- ja AVNOJ-päätökset hyväksyttiin ja pantiin täytäntöön kuitenkin ennen yhteisön perustamista ja Rooman sopimuksen voimaantuloa.

Ehdokasmaiden on hyväksyttävä ja pantava täytäntöön kaikki yhteisön lainsäädännön ja politiikan alat. EY:n perustamissopimuksen 295 artiklassa (entisessä 222 artiklassa) todetaan selkeästi, ettei perustamissopimuksessa millään tavoin rajoiteta jäsenvaltioiden omistusoikeusjärjestelmää koskevia säännöksiä. Komissiolla ei siten ole valtuuksia puuttua omaisuuden palauttamista koskeviin kysymyksiin nykyisessä tai tulevassa jäsenvaltiossa.

Tekki, Slovakia ja Slovenia ovat liittyneet yleissopimukseen ihmisoikeuksien ja perusvapauksien suojaamiseksi. Vastuu kyseisen yleissopimuksen täytäntöönpanosta kuuluu Euroopan neuvostolle. Kyseistä yleissopimusta koskevat kysymykset olisi sen vuoksi osoitettava Euroopan neuvostolle.

Edellä esitetty huomioon ottaen määräaikaiskertomuksissa keskitytään tarkastelemaan ehdokasmaiden edistymistä unionin jäsenyyteen valmistautumisessa, erityisesti yhteisön säännöstön käyttöönoton etenemisen osalta. Tältä osin komissio aikoo jatkaa Agenda 2000-toimintaohjelmassa hyväksyttyä menetelmää arvioidessaan ehdokasmaiden kykyä täyttää taloudelliset edellytykset ja liittymisestä johtuvat velvoitteet.